
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 103 


30 Ιανουάριου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Εγκριση Υπερωριακής εργασίας και εργασίας νυκτε¬ 
ρινών και εξαιρέσιμων ημερών, υπαλλήλωντων Πο¬ 
λιτικών Γραφείων του Υπουργού, Υφυπουργού, 
Γεν. Γραμματείας Εμπορίου, Γραφείου Γεν. Γραμ¬ 
ματέα Γεν. Γραμματείας Εμπορίου του Υπουργείου 
Ανάπτυξης και αστυνομικών προσωπικής ασφάλει¬ 
ας του Υπουργού και Υφυπουργού Ανάπτυξης, 


οδηγοί του Υπουργού και Υφυπουργού. 1 

Καθορισμός δικαιολογητικών και τρόπου πληρωμής 
των οικονομικών ενισχύσεων στα πλαίσια του άρ¬ 
θρου 31 του Καν. (Ε.Κ.) 1257/99 για την εφαρμογή 
του μέτρου της δάσωσης γεωργικών εκτάσεων.... 2 

Συγκρότηση Ομάδας Εργασίας για την τελική επεξερ¬ 
γασία του σχεδίου νόμου «Κώδικας Δικηγόρων»... 3 

Σύσταση, συγκρότηση και ορισμός μελών ομάδας ερ¬ 
γασίας για τη ν ενίσχυ ση και υποστή ριξη Υπη ρεσιών 
του Οργανισμού Περίθαλψης Ασφαλισμένων Δη¬ 
μοσίου. 4 


ΑΠΟΦΑΣΕΙΣ 

Αριθ. 2/2653.0022 (1) 

Εγκριση Υπερωριακής εργασίας και εργασίας νυκτερινών 
και εξαιρέσιμων ημερών, υπαλλήλων των Πολιτικών 
Γραφείωντου Υπουργού, Υφυπουργού, Γεν. Γραμμα¬ 
τείας Εμπορίου, Γ ραφείου Γ εν. Γ ραμματέα Γ εν. Γ ραμ¬ 
ματείας Εμπορίου του Υπουργείου Ανάπτυξης και 
αστυνομικών προσωπικής ασφάλειας του Υπουργού 
και Υφυπουργού Ανάπτυξης, οδηγοί του Υπουργού 
και Υφυπουργού". 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85" Κυβέρνηση και Κυβερ¬ 
νητικά όργανα" και ιδιαίτερα της παρ. 6 του άρθρου 30 και 
της παρ. 2 περ. α του άρθρου 33 (ΦΕΚ Α’/137). 

2. Τις διατάξεις του Π./Δτος 397/88 "Περί Οργανισμού 
ΥΠΕΜ όπως τροποποιήθηκε και συμπληρώθηκε με τα 
Π.Δ/τα 408/89, 228/90 και 405/91". 

3. Το ΠΔ 27/96 (ΦΕΚ 19/Α/96) "Περί συγχωνεύσεως 


ΥπουργείωνΤουρισμού, Βιομηχανίας-Ερευνας, Τεχνολο¬ 
γίας και Εμπορίου, στο Υπουργείο Ανάπτυξης". 

4. Τις διατάξεις του Π.Δ/τος 59/96" Σύσταση Γενικής 
Γ ραμματείας Εμπορίου στο Υπουργείο Ανάπτυξης και κα¬ 
θορισμός των αρμοδιοτήτων της" (ΦΕΚ51/Α/18-3-96). 

5. Την 485/31-10-2001 Κοινή Απόφαση του Πρωθυ¬ 
πουργού και του Υπουργού Ανάπτυξης "Ανάθεση αρμο¬ 
διοτήτων στους Υφυπουργούς Ανάπτυξης". 

6. Την Β3/311/31-12-2001 απόφαση εξουσιοδότησης 
για υπογραφή εγγράφων με εντολή Υφυπουργού στο Γ ε¬ 
νικό Γ ραμματέα, στους Γ ενικούς Διευθυντές κ.λ.π. 

7. Τις διατάξεις του άρθρου 1 παρ. 2α του Ν.2469/97 "Πε¬ 
ριορισμός και βελτίωση της αποτελεσματικότητας των Κρα¬ 
τικών Δαπανών και άλλες διατάξεις" (ΦΕΚ Α/38/14-3-97). 

8. Τις διατάξεις του άρθρου 18 του Ν.2470/97 "Αναμόρ¬ 
φωση του νέου μισθολογίου του προσωπικού της Δημό¬ 
σιας Διοίκησης και άλλες συναφείς διατάξεις του Δημοσί¬ 
ου" (ΦΕΚ 40/Α/21-3-97), όπως αντικαταστάθηκε από το 
άρθρο 15 του Ν.2592/1998. 

9. Την 2030771/4262/0022/24-4-97 "Οδηγίες για την 
εφαρμογή των διατάξεων του Ν. 2470/97". 

10. Την με αριθ. 2/80345/0004/8-1-2000 ΚΥΑ"Μεταβίβα- 
ση εξουσίας υπογραφής σύμφωνα με το άρθρο 7 παρ. 1 
Ν. 1943/91". 

11. Η δαπάνη η οποία θα προκύψει για το χρονικό διά¬ 
στημα από 1/1/2003 έως 31/12/2003 ανέρχεται σε Ευρώ 
329.400 περίπου και θα καλυφθεί από τον φορέα 35/140, 
ΚΑΕ 0511,0512. 

12. Τις υπηρεσιακές ανάγκες, αποφασίζουμε: 

Εγκρίνουμε να εργάζονται εκτός ωρών εργασίας προ- 

κειμένου να αντιμετωπισθούν επείγουσες υπηρεσιακές 
ανάγκες των πολιτικών γραφείων: 

α) Μέχρι δέκα τέσσερις (14) συνολικά υπάλληλοι μόνι¬ 
μοι και με σύμβαση, που υπηρετούν στο Πολ. Γ ραφείο του 
Υπουργού Ανάπτυξης με οποιονδήποτε τρόπο. 

β) Μέχρι έντεκα (11) συνολικά υπάλληλοι μόνιμοι και με 
σύμβαση, που υπηρετούν στο Πολ. Γραφείο του Υφυ¬ 
πουργού Ανάπτυξης με οποιονδήποτε τρόπο. 

γ) Μέχρι δέκα (10) συνολικά υπάλληλοι μόνιμοι και με 
σύμβαση, που υπηρετούν στο γραφείο του Γενικού 
Γ ραμματέα Εμπορίου με οποιονδήποτε τρόπο. 

δ) Οι υπάλληλοιτων Πολιτικών Γ ραφείων θα εργάζονται: 

1) Εκτός ωρών εργασίας από 15ης απογευματινής μέχρι 
22ας βραδινής και μέχρι να συμπληρώσει ο καθένας σα¬ 
ράντα (40) ώρες το μήνα για το χρονικό διάστημα από 
1/1/03 μέχρι 31/12/03. 

2) από 22ας βραδινής μέχρι 6ης πρωινής και μέχρι να 

συμπληρώσει ο καθένας τριάντα (30) ώρεςτο μήναγιατο 
χρονικό διάστημα από 1/1/03 μέχρι 31/12/03. 

3) Τις Κυριακές και εξαιρέσιμες ημέρες, μέχρι να συ¬ 
μπληρώσει ο καθένας είκοσι (20) ώρεςτο μήναγιατο χρο¬ 
νικό διάστημα από 1/1/03 μέχρι 31/12/03. 

ε) Οι δύο (2) αστυνομικοί της προσωπικής ασφάλειας 
του Υπουργού καθώς και οι δύο (2) του Υφυπουργού θα 
εργάζονται: 

1) Εκτός ωρών εργασίας από 15ης απογευματινής μέ¬ 
χρι 22ας βραδινής μέχρι να συμπληρώσει ο καθένας εί¬ 
κοσι (20) ώρεςτο μήναγιατο χρονικό διάστημα 1/1/03 μέ- 
χρι 31/12/03. 

2) Από 22ας βραδινής μέχρι 6ης πρωινής και μέχρι να 
συμπληρώσει ο καθένας τριάντα (30) ώρεςτο μήναγιατο 
χρονικό διάστημα από 1/1/03 μέχρι 31/12/03. 

3) Τις Κυριακές και εξαιρέσιμες μέχρι να συμπληρώσει 
ο καθένας σαράντα (40) ώρες το μήνα για το χρονικό διά¬ 
στημα από 1/1/03 μέχρι 31/12/03. 

στ) Πλέον των ανωτέρω δύνανται να εργάζονται οσάκις 
παρίσταται ανάγκη, από 15ης απογευματινής μέχρι 22ας 
βραδινής και μέχρι να συμπληρώσει ο καθένας ενενήντα 
(90) ώρες το μήνα οι διατιθέμενοι στα Πολιτικά Γραφεία 
μέχρι 7 άτομα στο γραφείο του Υπουργού, μέχρι 7 άτομα 
στο γραφείο του Υφυπουργού και μέχρι 7 άτομα στο Γ ρα¬ 
φείο του Γ εν. Γ ραμματέα, της Γ ενικής Γ ραμματείας Εμπο¬ 
ρίου του Υπουργείου Ανάπτυξης. 

ζ) Οι οδηγοί μέχρι έξι (6) στον Υπουργό, μέχρι τέσσερις 
(4) στον Υφυπουργό και μέχρι δύο (2) στο Γενικό Γραμ¬ 
ματέα, να εργάζονται οσάκις παρίσταται ανάγκη: 

1) από 15ης απογευματινής μέχρι 22ας βραδινής και μέ¬ 
χρι να συμπληρώσει ο καθένας σαράντα (40) ώρεςτο μή¬ 
να για το χρονικό διάστημα από 1/1/03 μέχρι 31/12/03. 

2) από 22ας βραδινής μέχρι 6ης πρωινής και μέχρι να 
συμπληρώσει ο καθένας τριάντα (30) ώρεςτο μήναγιατο 
χρονικό διάστημα από 1/1/03 μέχρι 31/12/03. 

3) τις Κυριακές και εξαιρέσιμες ημέρες, μέχρι να συ¬ 
μπληρώσει ο καθένας είκοσι (20) ώρεςτο μήναγιατο χρο¬ 
νικό διάστημα από 1/1/03 μέχρι 31/12/03. 

Οι καταστάσεις πληρωμής των Πολιτικών Γ ραφείων, 
του Γ ραφείου του Γ εν. Γ ραμματέα, των Σωμάτων Ασφα¬ 
λείας και των οδηγών θα συντάσσονται από το τμήμα Γ’ 
της Οικονομικής Δ/νσηςτου Υπουργείου Ανάπτυξης (Γεν. 
Γραμ. Εμπορίου) μετά από σχετική βεβαίωση των Δ/ντών 
των γραφείων Υπουργού, Υφυπουργού και Γεν. Γραμμα¬ 
τέα, με τα ονόματα των υπηρετούντων και τις ώρες απα¬ 
σχόλησης που πραγματοποιούν κάθε μήνα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,29 Ιανουάριου 2003 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομίας και Οικονομικών Υπουργείου Ανάπτυξης 

I. ΚΟΥΣΟΥΛΑΚΟΣ Γ. ΑΓΡΑΦΙΩΤΗΣ 

-♦- 

Αριθ. 90159/372 (2) 

Καθορισμός δικαιολογητικών και τρόπου πληρωμής των 
οικονομικών ενισχύσεων στα πλαίσια του άρθρου 31 
του Καν. (Ε.Κ.) 1257/99 για την εφαρμογή του μέτρου 
της δάσωσης γεωργικών εκτάσεων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις του Ν. 1558/85 άρθρο 29Α «Κυβέρνηση 


και Κυβερνητικά Όργανα», όπως συμπληρώθηκε με το 
αρθρ. 27, του Ν. 2081/92 (ΦΕΚ 154/τ.Α/92). 

2. Το άρθρο 1 παρ.1,2 και 3 του Ν. 1338/83 «εφαρμογή 
Κοινοτικού δικαίου» (ΦΕΚ 34/Α') όπως τροποποιήθηκε 
αποτο άρθροδτου Ν. 1440/84, «Συμμετοχήτης Ελλάδος 
στο κεφάλαιο, στο αποθεματικό και στις προβλέψεις της 
Ευρωπαϊκής τράπεζας Επενδύσεων, στο κεφάλαιο της 
Ευρωπαϊκής Κοινότητας Άνθρακος και Χάλυβος και του 
Εφοδιασμού ΕΥΡΑΤΟΜ (ΦΕΚ70/Α>. 

3. Τις διατάξεις του Ν. 992/1979 «περί οργανώσεων των 
διοικητικών υπηρεσιών για την εφαρμογή της συνθήκης 
προσχώρησης της Ελλάδας στις Ευρωπαϊκές Κοινότητες 
και ρύθμισης συναφών θεσμικών και οργανωτικών θεμά¬ 
των» (ΦΕΚ280/Α779). 

4. Το Ν.Δ. 131/74 (ΦΕΚ 320/Α/74) «Περί παροχής οικο¬ 
νομικών ενισχύσεων στη γεωργική, δασική, κτηνοτροφική 
και αλιευτική παραγωγή», όπως τροποποιήθηκε με το Ν. 
1409/83 (ΦΕΚ 199/Α/83). 

5. Τις διατάξεις του Ν. 2065/92, άρθρο 39παρ. 10 (ΦΕΚ 
113/Α/92) «περί εγκρίσεως οικονομικών ενισχύσεων από 
τους Υπουργούς Οικονομικών και Γεωργίας». 

6. Τις διατάξειςτου Ν. 2362/95 «ΠερίΔημοσίου Λογιστι¬ 
κού, ελέγχου των δαπανών του Κράτους και άλλες διατά¬ 
ξεις» (ΦΕΚ 247/Α/27.11.95). 

7. Το Π.Δ. 402/88 «οργανισμός Υπ. Γεωργίας όπως συ¬ 
μπληρώθηκε και ισχύει». 

8. Το άρθρο 28 του Ν. 2520/97 (ΦΕΚ 173/Α71997) όπως 
αυτό έχει τροποποιηθεί και ισχύει. 

9. Το άρθρο 2 του Ν. 2732/99 (ΦΕΚ 154/Α/30.7.1999) 
όπως τροποποιήθηκε και ισχύει με το άρθρο 23 του Ν. 
2945/2001. (ΦΕΚ 223/Α/8.10.2001). 

10. Τα άρθρα 13-29 του Ν. 2637/98 «σύσταση ΟΠΕΚΕ- 
ΠΕ» όπωςτροποποιήθηκαν και συμπληρώθηκαν με το άρ¬ 
θρο 4 του Ν. 2732/99 (ΦΕΚ 154 Α') και το άρθρο 24 του Ν. 
2945/2002 (ΦΕΚ223 Α'). 

11. Τις διατάξειςτου Ν. 2503/97(ΦΕΚ 107/τ.Α730.5.97) 
Διοίκ. Οργαν. Στελ. Περιφερειών, Ρυθμίσεις θεμάτων για 
τοπικές Αυτοδιοικήσεις κα». 

12. Την 271562/2002 απόφαση του Υπουργού Γ εωργίας 
Ιπερί εγκρίσεως του ΟΠΕΚΕΠΕ ως οργανισμού πληρω¬ 
μής από 1.9.2002. 

13. Της 398352/23-11-2000 (ΦΕΚ1523/Β/14.12.2000) 
κοινή απόφαση του Υπουργού Εσωτερικών Δημόσιας Δι¬ 
οίκησης και Αποκέντρωσης και Γ εωργίας περί ανάθεσης 
αρμοδιοτήτων του ΟΠΕΚΕΠΕ στις Περιφερειακές Δασι¬ 
κές Υπηρεσίες. 

14. Την 227200/2002 (ΦΕΚ 215/Β72002) απόφαση του 
Υπ. Γεωργίας περί αρμοδιοτήτων των Δ/νσεων του 
Υπουργείου Γεωργίας μετά την κατάργηση της ΓΕ.ΔΙΔΑ- 
ΓΕΠ. 

15. Την 389578/21.11.2000 κοινή απόφαση των Υπουρ¬ 
γών Οικονομικών και Γ εωργίας «κανονισμός διαδικασίας 
πληρωμών του ΟΠΕΚΕΠΕ-ΝΠΙΔ των ενισχύσεων που βα¬ 
ρύνουν τον ΕΛΕΓΕΠ» η οποία τροποποιήθηκε από την 
αριθμ. 43554/4.6.2002 Κ.Υ.Α 

Ιδ.ΤηνΕ (2000) 2733/27.9.2000 απόφαση της Ευρ. Επι¬ 
τροπής, περί εγκρίσεως του Εγγράφου Προγραμματι¬ 
σμού Αγροτικής Ανάπτυξης για την Ελλάδα το οποίο κα¬ 
λύπτει την περίοδο προγραμματισμού 2000 - 2006. 

17. Τους Κανονισμούς (ΕΟΚ) 797/1985, 1609/1989 και 
2080/1992 για τη «θέσπιση Κοινοτικού καθεστώτος ενισχύ¬ 
σεων των μέτρων για τα δάση στον τομέα της γεωργίας». 

18. Τις Ε (94) 953/27.4.1994 & Ε(94) 1451/2/3.6.94 απο¬ 
φάσεις της Ε.Ε για την έγκριση του Ελληνικού προγράμ¬ 
ματος στα πλαίσια του Καν. (ΕΟΚ) 2080/92. 

19. Τις Κοινές αποφάσεις 300/98, 306/98, 322/98 και 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


1231 


361/99, των Υπουργών Οικονομικών και Γεωργίας για την 
εφαρμογή του μέτρου της δάσωσης γεωργικών εκτάσε¬ 
ων στα πλαίσια των κανονισμών (ΕΟΚ) 797/85,1609/89 και 
2080/1992. 

20. Την 83847/5350/8.9.94 απόφαση του Υπουργού Γ ε¬ 
ωργίας με την οποία καθορίστηκαν αντίστοιχα τα δικαιο- 
λογητικά και ο τρόπος καταβολής των ενισχύσεων στα 
πλαίσια του Καν. 2080/92. 

21. Τον Καν. (ΕΚ) 1257/99 «γιατη στήριξη της αγροτικής 
ανάπτυξης από το Ευρωπαϊκό Γεωργικό Ταμείο Προσα¬ 
νατολισμού και Εγγυήσεων (ΕΓΤΠΕ) και για την τροπο¬ 
ποίηση και κατάργηση ορισμένων κανονισμών». 

22. Τον Καν. (ΕΚ) 445/2002 «περί λεπτομερών κανόνων 
εφαρμογής του Καν. 1257/99 του Συμβουλίου γιατη στή¬ 
ριξη της αγροτικής ανάπτυξης από το Ευρωπαϊκό Γεωρ- 
γικό Ταμείο Προσανατολισμού και Εγγυήσεων (ΕΓΤΠΕ- 
Εγγυήσεις)». 

23. Τον Καν. 1663/95 της Επιτροπής «Περί εκκαθάρισης 
λογαριασμών» όπως τροποποιήθηκε με τον Καν. (ΕΚ) 
2245/1999. 

24. Τον Καν. (ΕΟΚ) 3508/92 «γιατη θέσπιση Ολοκληρω¬ 
μένου Συστήματος Διαχείρισης και Ελέγχου (ΟΣΔΕ) σχε¬ 
τικά με ορισμένα καθεστώτα κοινοτικών ενισχύσεων 
όπως αυτός τροποποιήθηκε από τον Καν. 1593/2000». 

25. Τον Καν.(ΕΟΚ) 3887/92 όπως αντικαταστάθηκε από 
τον Καν. (ΕΚ) 2419/2001 γιατη θέσπιση λεπτομερών κα¬ 
νόνων εφαρμογής του Ολοκληρωμένου Συστήματος Δια¬ 
χείρισης και Ελέγχου για ορισμένα κοινοτικά καθεστώτα 
κοινοτικών ενισχύσεων που θεσπίστηκαν με τον Καν. 
(ΕΟΚ) 3508/92. 

26. Τον Καν. (ΕΚ) 1259/1999 του Συμβουλίου σχετικά με 
την θέσπιση κοινών κανόνων για τα καθεστώτα άμεσης 
στήριξης στα πλάισια της Κοινής Αγροτικής Πολιτικής. 

27. Την Ε (2000) 2733/27.9.2000 απόφαση της Ευρω¬ 
παϊκής Επιτροπής, περί εγκρίσεως του Εγγράφου Προ¬ 
γραμματισμού Αγροτικής Ανάπτυξης για την Ελλάδα το 
οποίο καλύπτει την περίοδο προγραμματισμού 2000 - 
2006. 

28. Την 85871/589/12.2.2001 κοινή απόφαση των 
Υπουργών Γεωργίας και Οικονομικών (ΑΡ. ΑΠΟΦ. 
430/2001) για την «εφαρμογή του Μέτρου της Δάσωσης 
γεωργικών εκτάσεων» σύμφωνα με την έγκριση από την 
Ε.Ε του Εγγράφου Προγραμματισμού Αγροτικής Ανά¬ 
πτυξης του Υπ. Γεωργίας (ΕΠΑΑ) για την περίοδο 2000- 
2006». 

29. Την απόφαση του Υπουργού Γεωργίας αριθμ. 
90061/1229/30.3.2001 για την εφαρμογή του μέτρου της 
δάσωσης γεωργικών γαιών στα πλαίσια του άρθρου 31 του 
Καν. 1257/99,όπως συμπληρώνεται και ισχύει. 

30. Την αριθμ. πρωτ. 399580/30.10.2001 Κοινή απόφα¬ 
ση του Πρωθυπουργού και του Υπουργού Γεωργίας για 
ανάθεση αρμοδιοτήτων στους Υφυπουργούς Γεωργίας 
Ευάγγελο Αργύρη και Φώτη Χατζημιχάλη. 

31. Την Κοινή απόφαση του Πρωθυπουργού και του 
Υπουργού Οικονομίας και Οικονομικών, αριθμ. 1100383/ 
1330/Α0006/31.10.2001 «Ανάθεση αρμοδιοτήτων στους 
Υφυπουργούς Οικονομικών», αποφασίζουμε: 

Άρθρο 1 
ΣΚΟΠΟΣ 

Με την παρούσα απόφαση καθορίζουμε τα δικαιολογη- 
τικά, τη διαδικασία και τον τρόπο καταβολής των οικονο¬ 
μικών ενισχύσεων, που προβλέπονται από την εφαρμογή 
του μέτρου της δάσωσης γεωργικών εκτάσεων, στα πλαί¬ 
σια του άρθρου 31 του Καν. 1257/99. 


Άρθρο 2 

ΔΙΚΑΙΟΛΟΓΗΤΙΚΑ ΠΟΥ ΑΠΑΙΤΟΥΝΤΑΙ 
ΓΙΑ ΤΗΝ ΑΝΑΓΝΩΡΙΣΗ ΑΠΟ ΤΟ ΔΗΜΟΣΙΟ 
ΤΗΣ ΔΑΠΑΝΗΣ 

Οι Περιφερειακές Δασικές Υπηρεσίες που υλοποιούν 
το μέτρο (Δασαρχεία καιΔ/νσεις Δασών Νομών άνευ Δα¬ 
σαρχείων) τηρούν πλήρη φάκελο για κάθε δικαιούχο (φυ¬ 
σικό ή νομικό πρόσωπο) στον οποίο θα περιλαμβάνονται 
τα απαραίτητα δικαιολογητικά για την αναγνώριση της 
δαπάνης, ως ακολούθως: 

Α. ΔΙΚΑΙΟΛΟΓΗΤΙΚΑ ΓΙΑ ΤΗΝ ΕΝΤΑΞΗ ΣΤΟ ΠΡΟΓΡΑΜ¬ 
ΜΑ. 

1. Αίτηση του ενδιαφερομένου για την ένταξη του στο 
πρόγραμμα. 

Η αίτηση θα ακολουθεί τον τύπο υποδείγματος κοινού 
για όλες τις Υπηρεσίες. 

2. Υπεύθυνη δήλωση του επενδυτή. Ο επενδυτής υπο¬ 
βάλει υπεύθυνη δήλωση του Ν. 1599/86 στην οποία δη¬ 
λώνονται μεταξύ άλλων: 

α. ότι τα στοιχεία της αίτησης είναι αληθινά. 

β. ότι έλαβε γνώση των όρων και των προϋποθέσεων για 
την ένταξή του στο πρόγραμμα, τους οποίους και αποδέ¬ 
χεται ανεπιφύλακτα και ότι δεν είναι δικαιούχος άλλης 
επιδότησης για την ίδια έκταση. 

γ. ότι εγγυάται για την καλή εκτέλεση των εργασιών και 
τη διατήρηση της φυτείας. 

δ. ότι είναι ιδιοκτήτης ή εκμισθωτής της έκτασης και ότι 
αναλαμβάνει κάθε ευθύνη για διεκδίκηση από τρίτους επί 
της έκτασης που πρόκειται να δασώσει. 

ε. ότι δεν έχει παραπεμφθεί στη δικαιοσύνη για συγκε¬ 
κριμένα αδικήματα.(εξαπάτηση του Δημοσίου, καλλιέρ¬ 
γεια ή εμπορία ναρκωτικών ουσιών, ζωοκλοπή, εμπρησμό 
κ.λπ.). 

στ. ο περίτροπος χρόνος (χρόνος εναλλαγής), στις πε¬ 
ριπτώσεις φύτευσης ειδών ταχείας ανάπτυξης για βρα¬ 
χυπρόθεσμη εκμετάλλευση (κυρίως Λεύκη) και η δέσμευ¬ 
ση ότι θα διατηρηθεί η φυτεία τουλάχιστον για 15 έτη, 
προκειμένου να δικαιούται ολόκληρο το φάσμα των ενι¬ 
σχύσεων. 

3. Αντίγραφο μισθωτηρίου συμβολαίου για χρονικό διά¬ 
στημα ίσο με τον περίτροπο χρόνο, για τις περιπτώσεις 
εκμίσθωσης των υπό ένταξη αγροτικών εκτάσεων. 

Το μισθωτήριο πρέπει να περιβάλλεται τον τύπο συ μβο- 
λαιογραφικού εγγράφου και να μεταγράφεται, εφόσον ο 
χρόνος μίσθωσης είναι για διάστημα άνω των εννέα (9) 
ετών (αρθρ. 618 Α.Κ), στο υποθηκοφυλακείο. Επίσης 
υπεύθυνη δήλωση του ιδιοκτήτη του ακινήτου, στην 
οποία να δηλώνεται η συμφωνία του για την εκτέλεση των 
δασικών έργων και ότι παραχωρεί το δικαίωμα της οικο¬ 
νομικής ενίσχυσης και της ετήσιας πριμοδότησης στον 
ενοικιαστή. Στην περίπτωση που η έκταση είναι ιδιόκτητη 
υποβάλλεται αντίγραφο συμβολαίου, τίτλος κυριότητας 
ή βεβαίωση δύο μαρτύρων ενώπιον ειρηνοδίκου . 

4. Τοπογραφικό διάγραμμα, αναλόγου κλίμακας, για να 
αποτυπώνεται με ακρίβεια το αγροτεμάχιο το οποίο θα εί¬ 
ναι εξαρτημένο εδαφικά από σταθερά σημεία και τοποθε¬ 
τημένο επί χάρτου μεγαλύτερης κλίμακας (οδοιπορικό). 

5. Μελέτη δάσωσης ή Τεχνικό δελτίο περιγραφής των 
εργασιών. Η σύνταξη των μελετών αναδασωτικών εργα¬ 
σιών στα πλαίσια του προγράμματος θα γίνεται από Δα¬ 
σολόγους πτυχιούχους ΑΕΙ, που είναι Τακτικά μέλη του 
ΓΕΩΤΕΕ, έχουν τακτοποιημένες τις οικονομικές τους 
υποχρεώσεις προς αυτό και διαθέτουν άδεια ασκήσεως 
επαγγέλματος ιδιώτη δασολόγου. Η σύνταξη αντίστοιχα 
των Τεχνικών Δελτίων Περιγραφής Εργασιών θα μπορεί 
να γίνεται εκτός από τους Δασολόγους πτυχιούχους ΑΕΙ 

που προαναφέραμε και από πτυχιούχους ΤΕΙ Δασοπό¬ 
νους που έχουν τη σχετική άδεια ασκήσεως επαγγέλμα¬ 
τος. 

6. Εκκαθαριστικό Φορολογικής δήλωσης, (για την ετή¬ 
σια καταβολή της εισοδηματικής απώλειας) από το οποίο 
να φαίνεται ότι ο κάτοχος της γεωργικής εκμετάλλευσης 
έχει τουλάχιστον το 25% ή το 50% του συνολικού ατομι¬ 
κού του εισοδήματος προερχόμενο από γεωργική δρα¬ 
στηριότητα. Στην περίπτωση που δεν υποβάλλεται φορο¬ 
λογική δήλωση θα δηλώνεται με υπεύθυνη δήλωση του Ν. 
1599/86 το ποσοστό του εισοδήματος που προέρχεται 
από γεωργική δραστηριότητα. 

7. Προέγκριση και έγκριση της επένδυσης. Οι προε¬ 
γκρίσεις και οι εγκρίσεις των επενδύσεων ακολουθούν 
τον τύπο των σχεδίων αποφάσεων που καθορίστηκαν 
στην αριθμ. 90061/1229/30.3.2001απόφαση του Υπ. Γε¬ 
ωργίας. 

Β. ΔΙΚΑΙΟΛΟΓΗΤΙΚΑ ΓΙΑ ΤΗΝ ΚΑΤΑΒΟΛΗ ΤΩΝ ΟΙΚΟ¬ 
ΝΟΜΙΚΩΝ ΕΝΙΣΧΥΣΕΩΝ (ΕΞΟΔΑ ΠΡΩΤΗΣ ΔΑΣΩΣΗΣ). 

Για την καταβολή των οικονομικών ενισχύσεων για την 
πρώτη εγκατάσταση (πρώτη δάσωση) οι δικαιούχοι πρέ¬ 
πει μετά την ολοκλήρωση των προβλεπόμενων εργασιών 
να υποβάλλουν: 

1. «Αίτηση καταβολής της ενίσχυσης» (Αίτηση πληρω¬ 

μής)· 

Με την αίτηση συνυποβάλλονται τα απαιτούμενα κατά 
περίπτωση παραστατικά κ.λπ. δικαιολογητικά. 

Η αίτηση πληρωμής συντάσσεται σύμφωνα με υπόδειγ¬ 
μα (αίτηση πληρωμής) το οποίο είναι κοινό για όλες τις 
Υπηρεσίες και υποβάλλεται από το δικαιούχο στην οικεία 
Δασική Υπηρεσία (Δασαρχείο ή Δ/νση Δασών άνευ Δα¬ 
σαρχείου) η οποία έχει την ευθύνη της εφαρμογής του 
προγράμματος. 

2. Τα παραστατικά στοιχεία για τις δαπάνες που πραγ¬ 
ματοποιήθηκαν. 

Για κάθε αγορά (δενδρύλλια, κ.λπ.) στις πραγματοποι¬ 
ούμενες δασικές επενδύσεις, θα πρέπει να υποβάλλονται 
τα επίσημα πρωτότυπα παραστατικά στοιχεία που προ¬ 
βλέπει ο Κώδικας Βιβλίων Στοιχείων (Κ.Β.Σ), δηλ εξοφλη- 
μένατιμολόγια και δελτία αποστολής. Φωτοαντίγραφα γί¬ 
νονται δεκτά μόνο στην περίπτωση που τα πρωτότυπα πα¬ 
ραστατικά έχουν κατατεθεί στην Α.Τ.Ε ή σε Δημόσια 
Υπηρεσία ή στην περίπτωση που ο ενδιαφερόμενος κρα¬ 
τά στο αρχείο του τα πρωτότυπα, δηλ είναι ενταγμένος 
στο κανονικό καθεστώς φορολογίας και ελέγχεται από 
την εφορία. Στα φωτοαντίγραφα πρέπει να υπάρχει βε¬ 
βαίωση γνησιότητάς τους από την Υπηρεσία, η οποία τη¬ 
ρεί το πρωτότυπο καθώς και ο αριθμός των φωτοαντι¬ 
γράφων που εκδόθηκαν και ο λόγος έκδοσής τους. 

Σε περίπτωση αγοράς δενδρυλλίων από φυτωριούχους 
και όταν αυτοί δεν υπόκεινται στο κανονικό καθεστώς του 
Φ.Π.Α, θα υποβάλλεται σαν παραστατικό η τριπλότυπη 
απόδειξη θεωρημένη απάτη Δ/νση Γεωργίας. Εάν ο πω- 
λητής δεν εμπίπτει στις διατάξεις του Κ.Β.Σ θα υποβάλ¬ 
λονται απλές αποδείξεις θεωρημένες για το γνήσιο της 
υπογραφής από δημόσια ή Αστυνομική Αρχή (αφορά μό¬ 
νο προμήθεια δενδρυλλίων από αγρότες). 

3. Λοιπά δικαιολογητικά: Για τη δικαιολόγηση δαπανών 
που αφορούν εργασίες φύτευσης δενδρυλλίων, τοποθέ¬ 
τηση περίφραξης κ.λπ. θα προσκομίζονται δελτία παρο¬ 
χής υπηρεσιών. 

Όσες εργασίες γίνονται προσωπικά από τον ίδιο τον δι¬ 
καιούχο ή τα μέλη της οικογένειας του, θα δηλώνονται 
αναλυτικά, με τις αντίστοιχες τεκμαρτές δαπάνες, με 
υπεύθυνη δήλωση του Ν. 1599/86. Για τις εργασίες δά- 
σωσης, οι τιμές δεν μπορεί να υπερβαίνουν τις τιμές που 


ορίζονται από τις ισχύουσες Α.Τ.Α.Ε και για τις υπόλοιπες 
εργασίες τις καθοριζόμενες τιμές ΑΤΕΟ, ΑΤΟΕ, ΑΤΥΕ 
κ.λπ. 

Γ. ΔΙΚΑΙΟΛΟΓΗΤΙΚΑ ΓΙΑ ΤΗ ΧΟΡΗΓΗΣΗ ΤΩΝ ΕΤΗΣΙΩΝ 
ΠΡΙΜΟΔΟΤΗΣΕΩΝ (ΣΥΝΤΗΡΗΣΗ ΦΥΤΕΙΩΝ - ΕΙΣΟΔΗ¬ 
ΜΑΤΙΚΗ ΑΠΩΛΕΙΑ). 

Γ ια την καταβολή των ετησίων πριμοδοτήσεων για τη 
συντήρηση και την εισοδηματική απώλεια οι δικαιούχοι 
πρέπει να υποβάλλουν: 

1. «Αίτηση καταβολής της ενίσχυσης» (Αίτηση πληρω¬ 

μής)· 

Με την αίτηση συνυποβάλλονται τα απαιτούμενα κατά 
περίπτωση παραστατικά κ.λπ. δικαιολογητικά. Η αίτηση 
πληρωμής συντάσσεται σύμφωνα με υπόδειγμα (Αίτηση 
Πληρωμής), η οποία είναι κοινή για όλες τις υπηρεσίες και 
υποβάλλεται από το δικαιούχο στην αρμόδια για την υλο¬ 
ποίηση της επένδυσης Δασική Αρχή. 

2. Αποδεικτικά στοιχεία για τις πραγματοποιηθείσες δα¬ 
πάνες. 

Για τις πραγματοποιηθείσες δαπάνες συντήρησης της 
φυτείας, οι δικαιούχοι θα υποβάλλουν τα επίσημα πρωτό¬ 
τυπα παραστατικά στοιχεία που προβλέπει ο Κώδικας Βι¬ 
βλίων Στοιχείων (Κ.Β.Σ), δηλ εξοφλημένα τιμολόγια και 
δελτία αποστολής. 

Γ ια τον υπολογισμό της προβλεπόμενης πριμοδότησης 
για την εισοδηματική απώλεια θα προσκομίζεται Εκκαθα¬ 
ριστικό Φορολογικής δήλωσης, από το οποίο να φαίνεται 
το ποσοστό του συνολικού ατομικού εισοδήματος του δι¬ 
καιούχου που προέρχεται από γεωργική δραστηριότητα. 
Στην περίπτωση που δεν υποβάλλεται φορολογική δήλω¬ 
ση θα δηλώνεται με υπεύθυνη δήλωση του Ν. 1599/86 το 
ποσοστό του εισοδήματος που προέρχεται από γεωργική 
δραστηριότητα. 

Άρθρο 3 

ΔΙΑΔΙΚΑΣΙΑ ΠΑΡΑΛΑΒΗΣ (ΠΙΣΤΟΠΟΙΗΣΗΣ) 

ΤΩΝ ΕΡΓΩΝ - ΠΛΗΡΩΜΕΣ 

Για την παραλαβή των επενδύσεων (πιστοποίηση των 
εργασιών) και την καταβολή των ενισχύσεων στους δικαι¬ 
ούχους είναι απαραίτητο να ακολουθηθεί η παρακάτω 
διαδικασία. 

Α. Από το Δασαρχείο ή τη Δ/νση Δασών άνευ Δασαρχείων. 

1. Πρακτικό παραλαβής των εργασιών. Η επιτροπή μη 
Δημόσιας Δασοπονίας ελέγχει τα δικαιολογητικά που 
προσκομίζει ο επενδυτής και στην συνέχεια παραλαμβά- 
νει το έργο (πιστοποιεί την εκτέλεση του) συντάσσοντας 
πρακτικό στο οποίο θα αναφέρονται αναλυτικά οι εργα¬ 
σίες που πραγματοποιήθηκαν σύμφωνα με τη μελέτη ή το 
Τεχνικό Δελτίο Περιγραφής Εργασιών, οιαγορέςτων υλι¬ 
κών κ.λπ., ο τρόπος υπολογισμού του κόστους του έργου 
(τιμολόγια αγοράς κ.λπ.), ο προϋπολογισμός του έργου 
όπως επίσης και το ύψος της οικονομικής ενίσχυσης που 
χορηγείται. 

2. Σύνταξη φύλλων ελέγχου . Μετά τη διεξαγωγή στο 
100% των επιτόπιων ελέγχων, συντάσσονται ατομικά και 
συγκεντρωτικά φύλλα ελέγχου (ΟΗΕΩΚ ϋδΤδ) τα οποία 
ακολουθούν τον τύπο υποδείγματος κοινού για όλες τις 
υπηρεσίες όπως καθορίστηκε στην απόφαση του Υπουρ¬ 
γού Γεωργίας αριθμ. 90061/1229/30.3.2001. 

Τα ατομικά φύλλα ελέγχου υπογράφονται από την επι¬ 
τροπή μη Δημόσιας Δασοπονίας και το Δασάρχη ή το 
Δ/ντή της Δ/νσης Δασών άνευ Δασαρχείων. Το συγκε¬ 
ντρωτικό φύλλο ελέγχου υπογράφεται από το Δασάρχη ή 
το Δ/ντή της Δ/νσης Δασών άνευ Δασαρχείων. 

3. Καταστάσεις πληρωμής των δικαιούχων. Το δασαρ¬ 
χείο συντάσσει την αναλυτική κατάσταση πληρωμής της 

οικονομικής ενίσχυσης, σε έξι αντίγραφα, σύμφωνα μετά 
κοινά για όλες τις Υπηρεσίες υποδείγματα καταστάσεων 
(υποδείγματα II και Να της απόφασης του Υπουργού Γε¬ 
ωργίας αριθμ. 90061/1229/30.3.2001). Οι καταστάσεις 
πληρωμής των δικαιούχων υπογράφονται από την επι¬ 
τροπή μη Δημόσιας Δασοπονίας. 

4. Αναγνώριση και εκκαθάριση της δαπάνης. Ο Δασάρ¬ 
χης ή ο Δ/ντής Δασών του Νομού (στις Δ/νσεις Δασών 
άνευ Δασαρχείων), αναγνωρίζει και εκκαθαρίζει τη δαπά¬ 
νη υπογράφοντας τις καταστάσεις πληρωμής των δικαι¬ 
ούχων. Οι αναλυτικές καταστάσεις πληρωμής υποβάλλο¬ 
νται στην προϊστάμενη Υπηρεσιακή μονάδα για την τελική 
έγκριση τους (θεώρηση). 

Β. ΑπότηνΔ/νση Δασών του Νομού μετά Δασαρχείων. 

1. Θεώρηση των καταστάσεων πληρωμής: Οι Δ/νσεις 
Δασών των Νομών θεωρούν τις καταστάσεις πληρωμής 
και επιστρέφουν μία θεωρημένη αναλυτική κατάσταση 
στο οικείο Δασαρχείο. 

2. Θεώρηση των συγκεντρωτικών φύλλων ελέγχου. Θε¬ 
ωρούν το συγκεντρωτικό φύλλο ελέγχου του κάθε Δα¬ 
σαρχείου (Υπόδειγμα IV που ορίσαμε στην 90061/1229/ 
30.3.2001 εφαρμοστική απόφαση). 

3. Δημιουργία - διαβίβαση φακέλου πληρωμής: Οι 
Δ/νσεις Δασών των Νομών διαβιβάζουν εγγράφως τέσ¬ 
σερις (4) θεωρημένες πρωτότυπες αναλυτικές καταστά¬ 
σεις πληρωμής στη Δ/νση Δασώντης Περιφέρειας μαζί με 
τα συγκεντρωτικά φύλλα ελέγχου (ΟΗΕΟΚ ΕΙ3Τ3), για τη 
συμπλήρωση του φακέλου πληρωμής και την έκδοση των 
σχετικών πράξεων για την πληρωμή των δικαιούχων από 
τις οικείες Δ/νσεις Δασών των Περιφερειών. 

Οι φάκελοι πληρωμής θα είναι χωριστοί για τους δικαι¬ 
ούχους των καθεστώτων δάσωσης (Καν. 797/85,1609/89 

- Καν. 2080/92 και Καν. 1257/99). 

Γ. Από την Δ/νση Δασώντης Περιφέρειας. 

Οι Δ/νσεις Δασώντων Περιφερειών με βάση τα ακόλου¬ 
θα στοιχεία: 

1. Τα διαβιβαστικά έγγραφα των Δ/νσεων Δασών των 
Νομών, 

2. Τις συνημμένες σε αυτά αναλυτικές καταστάσεις 
πληρωμής των δικαιούχων (υπογεγραμμένες και θεωρη¬ 
μένες κατά τα προαναφερόμενα στάδια) και 

3. Τα συγκεντρωτικά φύλλα ελέγχου (ΟΗΕΟΚ Ι_Ι5Τ3). 

Εγκρίνουν την πραγματοποίηση των πληρωμών συ- 

ντάσσοντας αναλυτική κατάσταση των δικαιούχων, όπου 
εμφαίνονται το ποσό που δικαιούται έκαστος, το Α.Φ.Μ 
και ο τραπεζικός του λογαριασμός και ζητούν εγγράφως 
από τον Οργανισμό Πληρωμής (ΟΠΕΚΕΠΕ) Δ/νση ΟΣΔΕ 

- Τμήμα Συνοδευτικών Μέτρων και Μέτρων Αγροτικής 
Ανάπτυξης, την καταβολή των προβλεπόμενων οικονομι¬ 
κών ενισχύσεων. Την απόφαση αυτή κοινοποιούν και στην 
Δ/νση Ανάπτυξης Δασικών Πόρων. 

Δ. Από τον Οργανισμό πληρωμής (ΟΠΕΚΕΠΕ) 

1. Το τμήμα Συνοδευτικών Μέτρων και Μέτρων Αγροτι¬ 
κής Ανάπτυξης του ΟΠΕΚΕΠΕ, αφού κάνει τον έλεγχο 
των δικαιολογητικώντου φακέλου πληρωμής, συντάσσει 
φύλλο ελέγχου σχετικά με τον έλεγχο των δικαιολογητι- 
κών των φακέλων και τον διαβιβάζει, ενημερώνοντας εγ- 
γράφως για το ποσό της κοινοτικής συμμετοχής, στη 
Δ/νση Οικονομικού - Τμήμα Λογιστηρίου για την έκδοση 
εντολής πληρωμής. 

2. Η ανωτέρω εντολή αποστέλλεται στο τραπεζικό ίδρυ¬ 
μα με το οποίο συνεργάζεται ο ΟΠΕΚΕΠΕ μαζί με αναλυ¬ 
τική κατάσταση με τα ονόματα των δικαιούχων, το ποσό 
της ενίσχυσης ανά δικαιούχο, τον τραπεζικό λογαριασμό 
τους, το τραπεζικό ίδρυμα στο οποίο έχει ανοιχθεί ο σχε¬ 
τικός λογαριασμός, το Α.Φ.Μ. τους, το συνολικό ποσό 


που έχει αναγνωρισθεί και εκκαθαριστεί με την συγκεκρι¬ 
μένη εντολή πληρωμής και οποιοδήποτε άλλο στοιχείο 
απαραίτητο για την πίστωση των λογαριασμών των δικαι¬ 
ούχων, (σύμφωνα με τις συμβατικές υποχρεώσεις του 
τραπεζικού ιδρύματος για την εκτέλεση των πληρωμών). 

3. Η παραπάνω αναλυτική κατάσταση αποστέλλεται σε 
ηλεκτρονική μορφή από τη Δ/νση Πληροφορικής του 
Υπουργείου Γεωργίας στο κεντρικό κατάστημα του τρα¬ 
πεζικού ιδρύματος με το οποίο συνεργάζεται ο ΟΠΕΚΕ¬ 
ΠΕ, το οποίο εντός 3 ημερών προχωρεί στην πίστωση του 
τραπεζικού λογαριασμού των δικαιούχων. 

4. Βεβαιώνεται από το Τραπεζικό ίδρυ μα με το οποίο συ¬ 
νεργάζεται ο ΟΠΕΚΕΠΕ η πίστωση των λογαριασμών των 
δικαιούχων. 

6. Ο ΟΠΕΚΕΠΕ αποστέλλει στη Δ/νση Ανάπτυξης Δασι¬ 
κών Πόρων του Υπ. Γεωργίας καθώς και στην Αρχή Δια¬ 
χείρισης ΕΠΑΑ, την έκθεση συμφωνίας των πληρωμών 
και την αναλυτική κατάσταση πληρωμής. 

Άρθρο 4 

ΔΙΑΔΙΚΑΣΙΑ ΠΑΡΑΛΑΒΗΣ (ΠΙΣΤΟΠΟΙΗΣΗΣ) 

ΤΩΝ ΕΡΓΑΣΙΩΝ ΣΥΝΤΗΡΗΣΗΣ. 

Για την παραλαβή (πιστοποίηση) των εργασιών συντή¬ 
ρησης ακολουθείται η διαδικασία του άρθρου 3 της πα- 
ρούσης. 

Άρθρο 5 

ΕΛΕΓΧΟΙ ΤΩΝ ΕΠΕΝΔΥΣΕΩΝ 

Οι έλεγχοι είναι υποχρεωτικοί, αναφέρονται στην επα¬ 
λήθευση των προϋποθέσεων χορήγησης των ενισχύσεων 
και στη διασφάλιση του προγράμματος. 

Οι έλεγχοι διενεργούνται από τις Περιφερειακές Δασι¬ 
κές Υπηρεσίες, σύμφωνα με την απόφαση του Υπουργού 
Γεωργίας αριθμ. 90061/1229/30.3.2001, τη Δ/νση Ανά¬ 
πτυξης Δασικών Πόρων του Υπουργείου Γεωργίας, την 
Αρχή Διαχείρισης του Ε.Π.Α.Α. και τον Οργανισμό πλη¬ 
ρωμών (ΟΠΕΚΕΠΕ) σύμφωνα με τον προγραμματισμό 
κάθε υπηρεσιακής μονάδας ελέγχου. 

Οι δαπάνες για την πραγματοποίηση των ελέγχων βα¬ 
ρύνουν τον Τακτικό Προϋπολογισμό Εξόδων του Φ. 
29/110, ΚΑΕ5323, καθώς καιτους προϋπολογισμούς εξό¬ 
δων αντίστοιχα της Αρχής Διαχείρισης του Ε.Π.Α.Α. και 
του Οργανισμού πληρωμών (ΟΠΕΚΕΠΕ). 

Γ ια τις δαπάνες των ελέγχων δεν υπάρχει Κοινοτική 
χρηματοδότηση. 

Στις δαπάνες των ελέγχων θα συμπεριλαμβάνονται: 

Οδοιπορικά έξοδα και ημερήσιες αποζημιώσεις υπαλ¬ 
λήλων που θα κινηθούν για την υλοποίηση των προγραμ¬ 
μάτων, την εκπαίδευση και ενημέρωσή τους για το πρό¬ 
γραμμα και την παρακολούθησή του. 

Δαπάνες για την οργάνωση καιτηντήρηση αρχείων από 
τις υπηρεσίες καιτηνενγένει υποστήριξη των πραγματο¬ 
ποιούμενων ελέγχων. Οι δαπάνες αυτές θα αφορούν κυ¬ 
ρίως έξοδα για την οργάνωση του αρχείου των υπηρε¬ 
σιών (καταγραφή δικαιούχων - πληρωμών) και τη διοικη¬ 
τική υποστήριξη των προγραμμάτων δάσωσης, όπως 
είναι η προμήθεια φακέλων, χαρτικών, γραφικής ύλης, 
ανταλλακτικά και αναλώσιμα Η/Υ κ.λπ. 

Δαπάνες για τη λειτουργία του δικτύου Η/Υ καθώς και 
του χρησιμοποιούμενου λογισμικού για την καταγραφή 
των δικαιούχων καιτωνεκτελούμενωνπληρωμών. Επίσης 
δαπάνες για τη δημοσιοποίηση της διαδικασίας ελέγχου 
καιτων υποχρεώσεων των δικαιούχων καθώς καιτωνπρο- 
βλεπόμενων πράξεων για τη διασφάλιση της επιλεξιμότη- 
τας των εκτάσεων. 

Οι δαπάνες αυτές περιλαμβάνουν κυρίως έξοδα για την 

εκτύπωση εντύπου υλικού σχετικά με τις υποχρεώσεις των 
δικαιούχων, τη διαδικασία πληρωμών και την προσαρμογή 
του συστήματος πληρωμών στον Καν. 1663/95, την υπο¬ 
στήριξη του προγράμματος (Λογισμικού) που δημιουργεί- 
ται στο Υπ. Γεωργίας και τις Περιφερειακές Δασικές Υπη¬ 
ρεσίες, στα πλαίσια της υποχρέωσης για την παρακολού¬ 
θηση του προγράμματος της δάσωσης, (προμήθεια 
εξοπλισμού πληροφορικής (Η/Υ και περιφερειακών) κα¬ 
θώς και τη δημοσίευση τωνπράξεωνχαρακτηρισμού κ.λπ. 

Οι έλεγχοι πραγματοποιούνται από τις Υπηρεσιακές μο¬ 
νάδες που προγραμματίζουν, υλοποιούν και παρακολου¬ 
θούν το μέτρο, σύμφωνα με τη διαδικασία και τον τρόπο 
που καθορίζεται στις ισχύουσες αποφάσεις για την εφαρ¬ 
μογή του μέτρου. 

Ειδικότερα οι έλεγχοι που πραγματοποιούνται διακρί- 
νονται σε: 

1. Διοικητικούς Ελέγχους: Οι έλεγχοι αυτοί πραγματο¬ 
ποιούνται από τα Δασαρχεία ή τις Δ/νσεις Δασών των Νο¬ 
μών χωρίς Δασαρχεία, στο 100% των δικαιούχων και πε¬ 
ριλαμβάνουν: 

Α. Οπτικούς ελέγχους στα δικαιολογητικάτου άρθρου 2 πα¬ 
ράγραφος Α, Β, Γ της παρούσας, καθώς και στα εξής σημεία: 

• Την καταχώρηση των αποτελεσμάτων των επιτόπιων 
ελέγχων στη μηχανογραφική βάση δεδομένων μετά την 
έναρξη εφαρμογής της. 

• Τον έλεγχο πληρωμής του δικαιούχου κατά το προη¬ 
γούμενο έτος. 

Β. Μηχανογραφικούς-Διασταυρωτικούς ελέγχους (με¬ 
τά την έναρξη μηχανογραφικής υποστήριξης του προ¬ 
γράμματος) οι οποίοι περιλαμβάνουν: 

1. Τον έλεγχο της πληρότητας των στοιχείων των επεν¬ 
δύσεων. 

2. Τον έλεγχο των στοιχείων της μηχανογραφικής βά¬ 
σης δεδομένων. 

3. Την καταγραφή και συσχέτιση των χαρτογραφικών 
υποβάθρων σε σχέση με τα προγράμματα του Ε.Π.Α.Α., 
καθώς και άλλων καθεστώτων ενισχύσεων και του ΟΣΔΕ. 

Όσον αφορά τον έλεγχο του σημείου 3, αυτός διενερ- 
γείται σε επίπεδο χώρας από το Υπουργείο Γ εωργίας, με¬ 
τά την παραλαβή των αιτήσεων πληρωμής και την κατα¬ 
χώρηση όλων των στοιχείων των δικαιούχων στη βάση δε¬ 
δομένων του προγράμματος. 

Τα αποτελέσματα του παραπάνω ελέγχου διαβιβάζο¬ 
νται στις Ν.Α. και στα Δασαρχεία ή τις Δ/νσεις Δασών των 
Νομών άνευ Δασαρχείων, για τον έλεγχο και διαπίστωση 
τυχόν παρατυπιών και την επιβολή κυρώσεων από τα 
εφαρμοζόμενα προγράμματα ενισχύσεων. 

2. Επιτόπιοι Έλεγχοι 

Τα Δασαρχεία καιοιΔ/νσεις Δασώντων Νομών άνευ Δα¬ 
σαρχείων πραγματοποιούν επιτόπιους ελέγχους στο σύ¬ 
νολο των επενδύσεων (100%), τόσο σεπροενταξιακό στά¬ 
διο για την διακρίβωση της επιλεξιμότητας των προς 
ένταξη εκτάσεων, όσο και ετησίως για τον έλεγχο του φυ¬ 
σικού και οικονομικού αντικειμένου του προγράμματος 
καιτην καταβολή στους δικαιούχους των προβλεπόμενων 
οικονομικών ενισχύσεων (πρώτη δάσωση, συντήρηση, ει¬ 
σοδηματική απώλεια). 

Οι έλεγχοι που απαιτούνται για την καταβολή των οικο¬ 
νομικών ενισχύσεων πραγματοποιούνται από την επιτρο¬ 
πή μη Δημόσιας Δασοπονίας η οποία συστήνεται ετησίως 
σε όλα τα Δασαρχεία ή τις Δ/νσεις Δασών των Νομών 
άνευ Δασαρχείων, στο 100%τωναιτήοεωνπληρωμήςτων 
εξόδων πρώτης δάσωσης καθώς και την ετήσια πριμοδό¬ 
τηση για τη συντήρηση &την απώλεια εισοδήματος. 

Οι επιτόπιοι έλεγχοι διενεργούνται καθ’ όλη τη διάρκεια 
του έτους, ανάλογα μετο είδος της αιτούμενης ενίσχυσης. 


3. Δευτεροβάθμιοι και λοιποί έλεγχοι. 

Οι Δ/νσεις Δασών των Νομών μετά Δασαρχείων πραγ¬ 
ματοποιούν ελέγχους σε δείγμα το οποίο ανέρχεται σε 
ποσοστό 5%του συνόλου των δικαιούχων στα Δασαρχεία 
αρμοδιότητάς τους. Στους Νομούς άνευ Δασαρχείων οι 
αντίστοιχες Δ/νσεις Δασών Περιφέρειας ελέγχουν το 5% 
των δικαιούχων των Δ/νσεων Δασών των Νομών αρμοδιό¬ 
τητάς τους. 

Πέραν των ανωτέρω υποχρεωτικών ελέγχων οι Δ/νσεις 
Δασών των Περιφερειών δύνανται να ελέγχουν ετησίως 
προαιρετικά, δείγμα μέχρι 3% των δικαιούχων σε επίπεδο 
Περιφέρειας. Για ιδιαίτερες περιπτώσεις όπως καταγγε¬ 
λίες, υπόνοιες για απάτη κ.λπ. οι έλεγχοι γίνονται πέραν 
του δείγματος. 

Οι Δ/νσεις Δασών των Νομών μετά Δασαρχείων και οι 
Δ/νσεις Δασών των Περιφερειών για τους Νομούς άνευ 
Δασαρχείων, συντάσσουν τριμηνιαίες εκθέσεις ελέγχου, 
οι οποίες περιλαμβάνουν πλήρη περιγραφή του δείγμα¬ 
τος των ελέγχων, του τρόπου και του χρόνου πραγματο¬ 
ποίησης αυτών, καθώς και των αποτελεσμάτων τους. Οι 
τριμηνιαίες εκθέσεις ελέγχου αποστέλλονται στον ΟΠΕ- 
ΚΕΠΕ, στην Δ/νση Ανάπτυξης Δασικών Πόρων και στην 
Αρχή Διαχείρισης ΕΠΑΑ. 

Επιλογή του δείγματος 5% κ.λπ. των ελέγχων. 

Οι δειγματοληπτικοί, κατά τα ανωτέρω, έλεγχοι, γίνο¬ 
νται με βάση την ετήσια επιλογή ποσοστού του δείγμα¬ 
τος, από τη μηχανογραφική βάση δεδομένων, σύμφωνα 
με ανάλυση κινδύνου με την εφαρμογή κριτηρίων σε πο¬ 
σοστό 75% και τυχαία σε ποσοστό 25% . 

Τα κριτήρια επιλογήςτου δείγματος όπως καθορίζονται 
στον Καν. 2419/01 είναι: 

Α. Το ποσό της ενίσχυσης. 

Β. Ο αριθμός των αγροτεμαχίων και η έκταση της εκμε¬ 
τάλλευσης. 

Γ. Οι μεταβολές σε σχέση μετο προηγούμενο έτος. 

Δ. Οι διαπιστώσεις των ελέγχων που διενεργήθηκαν τα 
προηγούμενα έτη. 

Ε. Οι περιπτώσεις μη συμφωνίας με τον ΚΑΝ. (ΕΚ) 
1760/2000. 

ΣΤ. Οι κάτοχοι της εκμετάλλευσης οι οποίοι είτε μόλις 
υπερβαίνουν τα ανώτατα όρια ή όρια σχετικά με τη χορή¬ 
γηση των ενισχύσεων είτε μόλις υπολείπονται αυτών. 

Οι Δ/νσεις Δασών Περιφέρειας τηρούν αρχείο με τους 
ελέγχους που πραγματοποίησαν τις επενδύσεις που ελέγ¬ 
χθηκαν και τα αντίστοιχα κριτήρια κινδύνου σύμφωνα μετά 
οποία έγινε η επιλογή του δείγματος για επιτόπιο έλεγχο. 

Μετά τη διεξαγωγή των ελέγχων, διοικητικών και επιτό¬ 
πιων, τα αποτελέσματα καταγράφονται επί των ειδικών 
εντύπων από τους ελεγκτές και εισάγονται στη βάση δε- 
δομένωντου προγράμματος, μετά την εφαρμογή του. 

Άρθρο 6 

ΠΙΣΤΩΣΕΙΣ - ΔΙΑΔΙΚΑΣΙΑ ΧΡΗΜΑΤΟΔΟΤΗΣΗΣ 

1. Οργανισμός πληρωμής του μέτρου είναι ο Ο.Π.Ε. 
Κ.Ε.Π.Ε. 

2. Οι πιστώσεις που εγκρίθηκαν με την αριθμ. 
85871/589/12.2.2001 κοινή απόφαση των Υπουργών Οι¬ 
κονομικών και Γεωργίας (Αριθμός απόφασης 430/2001) 
για την εφαρμογή του Μέτρου της Δάσωσης γεωργικών 
εκτάσεων, σύμφωνα με το εγκεκριμένο Έγγραφο Προ¬ 
γραμματισμού Αγροτικής Ανάπτυξης του Υπ. Γεωργίας 
(ΕΠΑΑ) για την περίοδο 2000-2006, εγγράφονται αντί¬ 
στοιχα με τον ετήσιο προγραμματισμό του μέτρου στον 
Τακτικό Προϋπολογισμό Εξόδων του Υπουργείου Γεωρ¬ 
γίας, Φ. 29/110 ΚΑΕ 5323. 

3. Η συνολική δαπάνη (Εθνική και Κοινοτική συμμετοχή) 

που προκύπτει από την εφαρμογή του μέτρου, βαρύνει 
τον Ειδικό Λογαριασμό Εγγυήσεων Γεωργικών Προϊό¬ 
ντων (ΕΛΕΓΕΠ), ο οποίος χρηματοδοτείται από τον Κ.Α.Ε 
5323 του Τακτικού Προϋπολογισμού Εξόδων του Φ. 
29/110.Το συνολικόποσό χρηματοδότησης του ΕΛΕΓΕΠ, 
όσο αφορά το μέτρο, καθορίζεται με βάση την ετήσια 
πρόβλεψη για το ύψος των δαπανών αυτού και τον εγκε¬ 
κριμένο χρηματοδοτικό πίνακα του ΕΠΑΑ. 

4. Δικαιούχος της Κοινοτικής Συμμετοχής έχει καθορι¬ 
στεί το Ελληνικό Δημόσιο. Με τις χρηματοδοτήσεις που 
καταβάλλονται από το ΕΓΤΠΕ - Εγγυήσεις, θα μεταφέρε- 
ται το ποσό που αντιστοιχεί στην κοινοτική συμμετοχή, 
στο λογαριασμό του Ελληνικού Δημοσίου στο κεντρικό 
κατάστημα της τράπεζας της Ελλάδος. 

5. Οι δαπάνες για την κάλυψη των ελέγχων θα βαρύνουν 
τον Τακτικό Προϋπολογισμό Εξόδων του Φ. 29/110, ΚΑΕ 
5323. Επιπροσθέτως οι απαιτούμενες πιστώσεις για την 
κάλυψη δαπανών ελέγχων των Περιφερειακών Δασικών 
Υπηρεσιών θα μεταφέρονται με εισήγηση της Δ/νσης 
Ανάπτυξης Δασικών Πόρων και σε βάρος του Φ. 29/110, 
ΚΑΕ 5323, αντίστοιχα στον προϋπολογισμό εξόδων του 
Φ. 065,ΚΑΕ 5323, αποφασίζουμε: 

Άρθρο 7 

ΓΕΝΙΚΕΣ ΡΥΘΜΙΣΕΙΣ 

1. Τα υποδείγματα τα οποία αναφέρονται στην παρού¬ 
σα απόφαση, καθώς και οι λεπτομέρειες εφαρμογής της 
παρούσας, καθορίζονται στην απόφαση του Υπουργού 
Γεωργίας αριθμ. 90061/1229/30.3.2001. 

2. Ο Ατομικός φάκελος κάθε δικαιούχου μαζί με όλα τα 
απαιτούμενα δικαιολογητικά φυλάσσονται από τα Δα¬ 
σαρχεία ή τις Δ/νσεις Δασών των Νομών χωρίς Δασαρ¬ 
χεία για μελλοντικούς ελέγχους από τα αρμόδια Εθνικά 
και Κοινοτικά Όργανα. Σε κάθε ατομικό φάκελο αναγρά¬ 
φεται το ονοματεπώνυμο του δικαιούχου, το πατρώνυμο 
και ο κωδικός του αριθμός. Οι αρμόδιες για την εφαρμο¬ 
γή του μέτρου Υπηρεσίες θέτουν στη διάθεση του Οργα¬ 
νισμού Πληρωμής - ΟΠΕΚΕΠΕ και της Αρχής Διαχείρισης 
του ΕΠΑΑ, κάθε σχετικό στοιχείο ή πληροφορία που τυ¬ 
χόν τους ζητηθεί. 

3. Όλα τα δικαιολογητικά του φακέλου πληρωμής απο- 
στέλλονται πρωτότυπα ενώ θεωρημένα αντίγραφα τηρού¬ 
νται στις Δ/νσεις Δασών των Νομών και των Περιφερειών. 

4. Οι ενισχύσεις καταβάλλονται χωρίς καμία παρακρά¬ 
τηση στους λογαριασμούς των δικαιούχων. 

5. Οι ενδιαφερόμενοι οφείλουν να πραγματοποιήσουν 
τις προβλεπόμενες εργασίες, μετά την έγκριση της αίτη¬ 
σής τους σύμφωνα με τα καθοριζόμενα στη μελέτη ανα- 
δασωτικών εργασιών ή το Τεχνικό Δελτίο Περιγραφής ερ¬ 
γασιών. 

6. Οι ενδιαφερόμενοι, των οποίων οι αιτήσεις για δασι¬ 
κές επενδύσεις έχουν εγκριθεί, αποδέχονται ανεπιφύλα¬ 
κτα τη διενέργεια ελέγχου από εκπροσώπους της υπηρε¬ 
σίας, για τη διαπίστωση της πραγματοποίησης των εργα¬ 
σιών σύμφωνα με τη μελέτη αναδασωτικών εργασιών ή το 
Τεχνικό Δελτίο Περιγραφής Εργασιών που αποτελούν 
αναπόσπαστα στοιχεία της έγκρισης των επενδύσεων. 

7. Ο προϊστάμενος της Υπηρεσίας στην περιοχή της 
οποίας εκτελούνται οι εργασίες δάσωσης, καθορίζει τη 
χρονική διάρκεια ολοκλήρωσης του έργου, την οποία 
γνωστοποιεί στον ενδιαφερόμενο με την έγκριση πραγ¬ 
ματοποίησης της επένδυσης. 

8. Η καταβολή των οικονομικών ενισχύσεων στους δι¬ 
καιούχους πραγματοποιείται μετά την υλοποίηση των 
προβλεπόμενωνελέγχωντωνπαρ. 1 &2του άρθρου 3 της 
παρούσας απόφασης. 


9. ΟιΔευτεροβάθμιοιέλεγχοιδιενεργούνται καθ’ όλη τη 
διάρκεια του έτους, η πορεία των πληρωμών όμως συνε¬ 
χίζεται απρόσκοπτα μέχριτην διαπίστωση τυχόν παραβά¬ 
σεων οπότε επιβάλλονται οι προβλεπόμενες κυρώσεις. 

10. Τα Δασαρχεία ή οι Δ/νσεις Δασώντων Νομώνχωρίς 
Δασαρχεία είναι υπεύθυνοι για την επεξεργασία των αι¬ 
τήσεων και την καταχώρηση των στοιχείων στον Η/Υ, για 
τον έλεγχο όλων των δικαιολογητικών, για την αναγνώρι¬ 
ση και εκκαθάριση της δαπάνης και για την διεξαγωγή των 
διοικητικών και επιτόπιων ελέγχων. 

11. Σε περίπτωση που οι δικαιούχοι αθετήσουν τους 
όρους και τις προϋποθέσεις ένταξης στο πρόγραμμα ή 
διαπιστωθεί ότι τα στοιχεία της εκμετάλλευσής τους είναι 
ψευδή, διακόπτεται η συνέχιση της καταβολής των οικο¬ 
νομικών ενισχύσεων και επανεισπράττονται τα τυχόν χο- 
ρηγηθέντα ποσά σύμφωνα με τις ισχύουσες διατάξεις. 

12. Απαγορεύεται η συγκαλλιέργεια της ενταχθείσης 
στο πρόγραμμα έκτασης καθώς και η ένταξή της συγχρό¬ 
νως σε άλλα προγράμματα που χρηματοδοτούνται από 
την Ε.Ε. πριν το τέλος του χρόνου εναλλαγής της επέν¬ 
δυσης (περίτροπου χρόνου). 

13. Οι ετήσιες πριμοδοτήσεις αρχίζουν να καταβάλλο¬ 
νται από τη συμπλήρωση ενός έτους από την ημερομηνία 
εναλλαγής της επένδυσης (περίτροπου χρόνου). 

14. Σχετικά με την επιβολή κυρώσεων σε περίπτωση αθέ¬ 
τησης των ειδικών όρων ή των προϋποθέσεων ένταξης 
των επενδυτών στους κανονισμούς, εφαρμόζονται οι ισχύ- 
ουσες διατάξεις της Ελληνικής Νομοθεσίας για την επι¬ 
στροφή των παρανόμως ή αχρεωστήτως καταβληθέντων 
ποσών. Οι διατάξεις αυτές περιλαμβάνονται στο άρθρο 2 
του νόμου 2732/1999 (Φ.Ε.Κ 154/τ.Α'/30.7.1999) όπως 
τροποποιήθηκε και ισχύει, με το οποίο ρυθμίζονται θέμα¬ 
τα σχετικά με τη διαχείριση του Ειδικού Λογαριασμού Εγ¬ 
γυήσεων Γεωργικών Προϊόντων (Ε.Λ.Ε.Γ.Ε.Π) - Επιστρο¬ 
φή παρανόμως και αχρεωστήτως καταβληθέντων. 

15. Οι δικαιούχοι του προγράμματος δάσωσης, (ανε¬ 
ξάρτητα με το ύψος του γεωργικού τους εισοδήματος- μη 
γεωργοί, γεωργοί μερικής και πλήρους απασχόλησης), 
υποχρεούνται να συμπληρώσουν το σχετικό με τις δασώ¬ 
σεις έντυπο της δήλωσης του ΟΣΔΕ (πίνακα 10). Φωτοα¬ 
ντίγραφο της ανωτέρω δήλωσης προσκομίζουν στην αρ¬ 
μόδια για την υλοποίηση του προγράμματος της δάσωσης 
υπηρεσία. Ο αριθμός του χαρτογραφικού υπόβαθρου για 
κάθε εντασσόμενη έκταση συμπληρώνεται στο μηχανο¬ 
γραφικό σύστημα για την πραγματοποίηση διασταυρωτι- 
κών ελέγχων. 

16. Οι διατάξεις της παρούσας ισχύουν για όλες τις 
αποφάσεις που εκδόθηκαν μέχρι σήμερα ή πρόκειται να 
εκδοθούν και έχουν σχέση με την εφαρμογή του μέτρου 
δάσωσης γεωργικών γαιών, όπως αυτό προσδιορίστηκε 
με την 85871/589/12.2.2001 κοινή απόφαση των Υπουρ¬ 
γών Γεωργίας και Οικονομικών (Αρ. Αποφ. 430/2001) και 
την 90061/1229/30.3.2001 απόφαση του Υπουργού Γε¬ 
ωργίας, όπως συμπληρώθηκε και ισχύει. 

17. Η απόφαση του Υπουργού Γεωργίας αριθμ. 
83847/5350/8.9.94, με την οποία καθορίστηκαν αντίστοι¬ 
χα τα δικαιολογητικά και ο τρόπος καταβολής των ενι¬ 
σχύσεων στα πλαίσια του Καν. 2080/92, καθώς και κάθε 
άλλη απόφαση που ρυθμίζει διαφορετικά τη διαδικασία 
πληρωμών, καταργείται. 

18. Εξουσιοδοτείται ο Υπουργός Γ εωργίας για τη ρύθ¬ 
μιση επιμέρους θεμάτων που αφορούν την εφαρμογή της 
παρούσας απόφασης. 

19. Η παρούσα ισχύει απότηνημερομηνία δημοσίευσής 
της. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,27 Ιανουάριου 2003 

οι ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΓΕΩΡΓΙΑΣ 

ΓΕΩΡΓΙΟΣ ΦΛΩΡΙΔΗΣ ΓΕΩΡΓΙΟΣ ΔΡΥΣ 

-♦- 

Αριθ. 13593 (3) 

Συγκρότηση Ομάδας Εργασίας για την τελική επεξεργα¬ 
σία του σχεδίου νόμου «Κώδικας Δικηγόρων». 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1) Τις διατάξεις: 

α) του άρθρου 5 παρ. 6α του Ν. 2408/1999 (ΦΕΚ Α 104) 

β) του άρθρου 23 παρ.1 περί του Ν. 2145/1993 (ΦΕΚ Α' 

88 ), 

γ) του άρθρου 29 Α'του Ν. 1558/1985 (ΦΕΚΑ' 137) «Κυ¬ 
βέρνηση και Κυβερνητικά Όργανα», το οποίο προστέθη¬ 
κε με το άρθρο 27του Ν. 2081/1992 (ΦΕΚΑ' 154) καιαντι- 
καταστάθηκεμετοάρθρο 1 του Ν. 2469/1997 (ΦΕΚΑ'38). 

2) Το έγγραφο αριθ. 372/11.10.2002 του Δικηγορικού 
Συλλόγου Αθηνών, 

3) Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη, ύψους 8.800,00 Ευρώ 
σε βάρος του προϋπολογισμού του ΤΑΧΔΙΚ, αποφασί¬ 
ζουμε: 

Την συγκρότηση Ομάδας Εργασίας για την τελική επε¬ 
ξεργασία του σχεδίου νόμου «Κώδικας Δικηγόρων» και 
ορίζουμε ως μέλη αυτής τους: 

1) Δημήτριο Παξινό, Δικηγόρο, Πρόεδρο Δικηγορικού 
Συλλόγου Αθηνών, ως Πρόεδρο, 

2) Ιωάννη Πατιαδόπουλο, Δικηγόρο, Πρόεδρο Δικηγο¬ 
ρικού Συλλόγου Θεσσαλονίκης, 

3) Κωνσταντίνο Πέταλά, Δικηγόρο, Πρόεδρο Δικηγορι¬ 
κού Συλλόγου Πειραιά, 

4) Ιωάννη Κίτσο, Δικηγόρο, Πρόεδρο Δικηγορικού Συλ¬ 
λόγου Πατρών, 

5) Φεραίο Νάνη, Δικηγόρο, Πρόεδρο Δικηγορικού Συλ¬ 
λόγου Λάρισας, 

6) Γκάνη Λάμπρο, Πρόεδρο Δικηγορικού Συλλόγου 
Χαλκίδας, 

7) Νικόλαο Σκορίνη, Δικηγόρο, Μέλος του Δικηγορικού 
Συλλόγου Πειραιά, 

8) Ιωάννη Μανιάτη, Δικηγόρο, Ειδικό Συνεργάτη του 
Υπουργού Δικαιοσύνης, 

9) Χριστίνα Πέτρου, Διευθύντρια του Υπουργείου Δικαι¬ 
οσύνης, της Διεύθυνσης Δικηγορικού Λειτουργήματος, 
Συμβολαιογραφείων, Υποθηκοφυλακείων και Κτηματο- 
λογικών Γ ραφείων, ως μέλη. 

Χρέη γραμματέα της Ομάδας θα εκτελεί η Δέσποινα Βου- 
ζουνεράκη, υπάλληλος του Υπουργείου Δικαιοσύνης. 

Η Ομάδα οφείλει να παραδώσει το τελικό σχέδιο νόμου 
με την αιτιολογική του έκθεση εντός 3 μηνών από την 
έναρξη των εργασιών της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2003 

Ο ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


Αριθ. 1533 (4) 

Σύσταση, συγκρότηση και ορισμός μελών ομάδας εργα¬ 
σίας για την ενίσχυση και υποστήριξη Υπηρεσιών του 
Οργανισμού Περίθαλψης Ασφαλισμένων Δημοσίου. 

Ο ΠΡΟΕΔΡΟΣ ΤΟΥ ΟΡΓΑΝΙΣΜΟΥ ΠΕΡΙΘΑΛΨΗΣ 
ΑΣΦΑΛΙΣΜΕΝΩΝ ΔΗΜΟΣΙΟΥ 

Έχοντας υπόψη: 

1. Τις διατάξεις του Ν. 2768/8.12.1999 (ΦΕΚ 273.τ.Α') 
«Ρύθμιση συνταξιοδοτικών θεμάτων, σύσταση νομικού 
προσώπου δημοσίου δικαίου με την επωνυμία «Οργανι¬ 
σμός Περίθαλψης Ασφαλισμένων Δημοσίου (Ο.Π.Α.Δ.)», 
Σύσταση ανώνυμης εταιρείας με την επωνυμία «Ανώνυμη 
Εταιρία Διαχείρισης Ειδικού Κεφαλαίου Τ.Α.Π. - Ο.Τ.Ε. 
(ΕΔΕΚΤ - Ο.Τ.Ε. ΑΈ.)» και άλλες διατάξεις». 

2. Το Π.Δ. 52/01 (ΦΕΚ41/8.3.2001 ,τ.Α') «Οργάνωση καιλει- 
τουργία του Οργανισμού Περίθαλψης Ασφαλισμένων Δη¬ 
μοσίου (Ο.Π.Α.Δ)»,όπωςτροποποιήθηκε και ισχύει σήμερα. 

3. Το άρθρο 76/23.12.2002 πρακτικό του Δ.Σ. του 
Ο.Π.Α.Δ. 

4. Την υφιστάμενη ανάγκη ενίσχυσης και υποστήριξης 
των υπηρεσιών του Ο.Π.Α.Δ. 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 13.800.00 ευρώ (μηνιαία 
αποζημίωση Προέδρου 600.00 ευρώ, μελών 400.00 ευ¬ 
ρώ), η οποία θα βαρύνει τις παστώσεις του εκτελούμενου 
προϋπολογισμού εξόδωντου Ο.Π.Α.Δ., αποφασίζουμε: 

1. Συνιστούμε ομάδα εργασίας για την ενίσχυση και 
υποστήριξητωνΥπηρεσιώντου Οργανισμού Περίθαλψης 
Ασφαλισμένων Δημοσίου (Ο.Π.Α.Δ.) και ορίζουμε ως μέ¬ 
λη αυτής τους παρακάτω υπαλλήλους: 

α. Εμμανουηλίδη Αθανάσιο, Συνταξιούχο, τέως Διευθυ¬ 
ντή του Γ. Λ. Κράτους, ως Πρόεδρο - Συντονιστή, 
β. Κατσαντώνη Σπυρίδωνα, Διευθυντή Γ. Λ. Κράτους, 
γ. Παργανά Αθανάσιο, Προϊστάμενο Τμήματος Γ. Λ. 
Κράτους. 

δ. Ντζιούνη Χρήστο, Προϊστάμενο Τμήματος Γ. Λ. Κρά¬ 
τους. 

ε. Γλυκό Αθανάσιο, Υπάλληλο Γ. Λ. Κράτους, 
στ. Ξενοκώστα Γεώργιο, Υπάλληλο Γ. Λ. Κράτους, 
ζ. Κλειδόπουλο Κωνσταντίνο, Προϊστάμενο Τμήματος 
Γ. Λ. Κράτους. 

η. Μουζάκη Κωνσταντίνο, Υπάλληλο Ο.Π.Α.Δ. 
θ. Λογιώτη Ιωάννη, Υπάλληλο Ο.Π.Α.Δ. 
ι. Λιάτσου Μαρία, Υπάλληλο Σχολής Δημόσιας Διοίκη¬ 
σης και 

ια. Λαμπιδώνη Σπυρίδωνα, Υπάλληλο Ο.Π.Α.Δ., ο οποί¬ 
ος θα εκτελεί χρέη γραμματέα της ομάδας εργασίας. 

2. Έργο της παραπάνω ομάδας, θα είναι: 

α. Η παρακολούθηση της εκτέλεσης του Προϋπολογισμού, 
β. Η αποστολή επιτροπικών ενταλμάτων στις Περιφε¬ 
ρειακές Υπηρεσίες του Ο.Π.Α.Δ. (Υ.Π.Α.Δ.). 

γ. Η μισθολογική κατάταξη του προσωπικού του 
Ο.Π.Α.Δ. και η διαδικασία μισθοδοσίας τους. 

δ. Η εκκαθάριση αναπόδοτων ΧΕΠ από νοσήλια εξωτε¬ 
ρικού, πλεονασματική για το Δημόσιο. 

3. Η διάρκεια της ομάδας, η οποία έχει ξεκινήσει τις ερ¬ 
γασίες της από 1.1.2003, εκτός του κανονικού ωραρίου 
εργασίας, ορίζεται μέχρι 31.3.2003. 

4. Η αμοιβή των μελών της ομάδας θα οριστεί με άλλη 
απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,24 Ιανουάριου 2003 
Ο Πρόεδρος 

ΑΠΟΣΤΟΛΟΣ ΔΟΛΓΕΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




